شەفەق نیوز/ ئمڕوو شەممە ٩ کانون دوویەم ٢٠٢١ ، دویای ساعەت ونیمیگ لە کردنەوەی بۆرسەی سەرەکی، نرخ دۆلار لە بازاڕەگان بەغداد دووارە داوەزیا.
پەیامنێر ئاژانس شەفەق نیوز وت: بۆڕسەی کیفاح ناوەندی ئمڕوو، ١٤٢٧٠٠ دینار عراقی وەرانوەر ١٠٠ دۆلار ئەمریکی تۆمارکرد، و بۆڕسەی حارسیە ١٤٢٧٠٠ دینار وەرانوەر ١٠٠ دۆلار تۆمار کرد.
شەوەکی ئمڕوو شەممە، لە کردنەوەی بۆرسەگە نرخ دۆلار لە بۆڕسەی کیفاح رەسیە ١٤٣٦٠٠ دینار وەرانوەر ١٠٠ دۆلار ئەمریکی.
پەیامنێرەگەمان ئاماژەدا ک نرخ فرووشتن و سەنەین لە بازاڕە ناوخۆیەگان لە بەغداد هەمیش داوەزیا ک نرخ فرووشتن رەسیە ١٤٤٢٥٠ دینار عراقی، ونرخ سەنین رەسیە ١٤٢٢٥٠ دینار وەرانوەر ١٠٠دۆلار ئەمریکی.
